พระราชกฤษฎีกาเปลี่ยนแปลงเขตอำนาจศาลแขวงธนบุรี กับกำหนดเขตอำนาจและวันเปิดทำการของศาลแขวงบางบอน ในกรุงเทพมหานครพ.ศ. ๒๕๖๒ สมเด็จพระเจ้าอยู่หัวมหาวชิราลงกรณ บดินทรเทพยวรางกูรให้ไว้ ณ วันที่ ๓๐ มีนาคม พ.ศ. ๒๕๖๒เป็นปีที่ ๔ ในรัชกาลปัจจุบันสมเด็จพระเจ้าอยู่หัวมหาวชิราลงกรณ บดินทรเทพยวรางกูรมีพระราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตอำนาจศาลแขวงธนบุรีกับกำหนดเขตอำนาจและวันเปิดทำการของศาลแขวงบางบอน ในกรุงเทพมหานครอาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา ๓ วรรคหนึ่งและวรรคสามแห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่าพระราชกฤษฎีกาเปลี่ยนแปลงเขตอำนาจศาลแขวงธนบุรี กับกำหนดเขตอำนาจและวันเปิดทำการของศาลแขวงบางบอนในกรุงเทพมหานคร พ.ศ. ๒๕๖๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตอำนาจศาลแขวงธนบุรีโดยให้มีเขตอำนาจในเขตคลองสาน เขตจอมทอง เขตทุ่งครุ เขตธนบุรี เขตบางขุนเทียนเขตภาษีเจริญ และเขตราษฎร์บูรณะ กรุงเทพมหานครมาตรา ๔ ในกรุงเทพมหานครให้มีศาลแขวงเพิ่มขึ้นอีกหนึ่งศาลคือ ศาลแขวงบางบอนมีเขตอำนาจในเขตบางแค เขตบางบอน และเขตหนองแขมมาตรา ๕ ให้เปิดทำการศาลแขวงบางบอนตั้งแต่วันที่ ๑เมษายน พ.ศ. ๒๕๖๒ เป็นต้นไปมาตรา ๖ ในระหว่างที่ยังมิได้เปิดทำการศาลแขวงบางบอนตามมาตรา๕ ให้ศาลแขวงธนบุรีมีเขตอำนาจตลอดถึงท้องที่เขตบางแคและเขตบางบอนและให้ศาลจังหวัดตลิ่งชันมีเขตอำนาจตลอดถึงท้องที่เขตหนองแขมด้วยมาตรา ๗บรรดาคดีของท้องที่เขตบางแคและเขตบางบอนซึ่งอยู่ในเขตอำนาจของศาลแขวงบางบอนและค้างพิจารณาอยู่ในศาลแขวงธนบุรีในวันเปิดทำการศาลแขวงบางบอนตามมาตรา๕ ให้คงพิจารณาพิพากษาต่อไปในศาลแขวงธนบุรีบรรดาคดีของท้องที่ตามที่กำหนดไว้ในวรรคหนึ่งซึ่งอยู่ระหว่างที่ศาลแขวงธนบุรีมีคำสั่งให้ผัดฟ้องหรือให้ขังผู้ต้องหาไว้ระหว่างสอบสวนแล้วแต่กรณี ในวันเปิดทำการศาลแขวงบางบอน ให้ศาลแขวงธนบุรีมีอำนาจพิจารณาเกี่ยวกับการผัดฟ้องหรือขังระหว่างสอบสวนนั้นต่อไปมาตรา ๘ บรรดาคดีของท้องที่เขตหนองแขมซึ่งอยู่ในเขตอำนาจของศาลแขวงบางบอนและค้างพิจารณาอยู่ในศาลจังหวัดตลิ่งชันในวันเปิดทำการศาลแขวงบางบอนตามมาตรา๕ ให้คงพิจารณาพิพากษาต่อไปในศาลจังหวัดตลิ่งชันบรรดาคดีของท้องที่ตามที่กำหนดไว้ในวรรคหนึ่งซึ่งอยู่ระหว่างที่ศาลจังหวัดตลิ่งชันมีคำสั่งให้ผัดฟ้องหรือให้ขังผู้ต้องหาไว้ระหว่างสอบสวนแล้วแต่กรณี ในวันเปิดทำการศาลแขวงบางบอนให้ศาลจังหวัดตลิ่งชันมีอำนาจพิจารณาเกี่ยวกับการผัดฟ้องหรือขังระหว่างสอบสวนนั้นต่อไปมาตรา ๙ให้ประธานศาลฎีการักษาการตามพระราชกฤษฎีกานี้ผู้รับสนองพระราชโองการพลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่ปัจจุบันประชาชนในกรุงเทพมหานครมีจำนวนมากและมีคดีความเข้าสู่การพิจารณาพิพากษาของศาลแขวงธนบุรีซึ่งเป็นศาลแขวงที่มีอยู่แล้วในกรุงเทพมหานครและศาลจังหวัดตลิ่งชันเพิ่มขึ้นเป็นจำนวนมากประกอบกับการคมนาคมในกรุงเทพมหานครไม่คล่องตัว ทำให้ประชาชนผู้มีอรรถคดีและผู้เกี่ยวข้องไม่ได้รับความสะดวกและรวดเร็วในการเดินทางไปติดต่อกับศาลแขวงและศาลจังหวัดดังกล่าวดังนั้นเพื่อเป็นการแบ่งเบาภาระของศาลแขวงธนบุรีและศาลจังหวัดตลิ่งชัน และเพื่อเป็นการอำนวยความยุติธรรมให้แก่ประชาชนในท้องที่ให้สามารถเข้าถึงกระบวนการยุติธรรมได้โดยสะดวกรวดเร็ว ประหยัด เสมอภาค และเป็นธรรม สมควรจัดตั้งศาลแขวงบางบอนเพิ่มขึ้นในกรุงเทพมหานครอีกหนึ่งศาลโดยแบ่งเขตอำนาจบางส่วนของศาลแขวงธนบุรีและศาลจังหวัดตลิ่งชันไปเป็นเขตอำนาจของศาลแขวงที่จะจัดตั้งใหม่และเปิดทำการได้ตั้งแต่วันที่ ๑ เมษายน พ.ศ. ๒๕๖๒ ในการนี้ สมควรเปลี่ยนแปลงเขตอำนาจศาลแขวงธนบุรีให้สอดคล้องกันและโดยที่มาตรา ๓ วรรคหนึ่งแห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙บัญญัติว่า ให้ตั้งศาลแขวงตามกฎหมายว่าด้วยพระธรรมนูญศาลยุติธรรมขึ้นในทุกจังหวัดในจังหวัดหนึ่งจะมีศาลแขวงกี่ศาล และมีเขตอำนาจเพียงใดและจะเปิดทำการได้เมื่อใด ให้ประกาศโดยพระราชกฤษฎีกาและมาตรา ๓ วรรคสามบัญญัติว่า การเปลี่ยนแปลงเขตอำนาจศาลแขวงให้ประกาศโดยพระราชกฤษฎีกา จึงจำเป็นต้องตราพระราชกฤษฎีกานี้ชญานิศ/จัดทำ๑๑ ธันวาคม ๒๕๖๒[๑]ราชกิจจานุเบกษาเล่ม ๑๓๖/ตอนที่ ๔๐ ก/หน้า ๑/๓๑ มีนาคม ๒๕๖๒